Cashmere er en uldfiber fra cashmeregedens underuld. Cashmere indgår i gruppen af luksusfibre sammen med bl.a. silke, yak, merino og vicuña.
Gedernes underuld er meget fin og virker som et isolerende lag, så de kan overleve de kolde vintre. Uldens fibre har en diameter på mellem 12,5 og 19 mikrometer, og en gennemsnitlig længde på 35 - 50 mm. Til sammenligning har et menneskehår en gennemsnitlig diameter på ca. 65 mikrometer. Når foråret kommer fælder de pelsen for ikke at overophede, hvor den indsamles til videre forarbejdning. Læs mere om cashmere.